ปจดมาวันที่29และหายวันที่1มีอาการเจ็บเต้านมหลังจากประจำเดือนมา1อาทิตย์ในอาทิตย์ที่ประจำเดือนหายได้มีพสพกับแฟนวันที่4และ6แต่ใส่ถุงป้องกันตลอดค่ะผ่านมาประมาณ3-4วันรุ้สึกว่าเจ็บเต้านมจนตอนนี้วันที่14ยังเจ้บยุค่ะแต่น้อยกว่าเดิมหรือเป้นอาการช่วงไข่ตกคะอยากทราบว่าเกิดจากสาเหตุอะไรคะ (ทานยาคุมรายเดือนยุค่ะ)
สวัสดีครับอาการเจ็บเต้านมที่สัมพันธ์กับประจําเดือนเป็นอาการปวดเต้านมที่พบในผู้หญิงได้มากที่สุด มักเกิดขึ้นในช่วงไข่ตกหรือช่วงมีประจำเดือนของทุก ๆ เดือน เนื่องจากมีการเปลี่ยนแปลงของระดับฮอร์โมนในร่างกาย ที่มีการปรับขึ้นในรอบเดือน ซึ่งถือเป็นเรื่องที่พบได้ครับ และอาการก็จะค่อยๆ ดีขึ้น หลังมีประจำเดือนและหมดไป เพราะช่วงนั้น ระดับฮอร์โมนเพศหญิงก็จะค่อยๆลดลงครับอาการเจ็บเต้านมส่วนใหญ่จะหายได้เอง จึงมักไม่ต้องเข้ารับการรักษา แต่หากมีอาการปวดมากก็สามารถบรรเทาอาการเบื้องต้นได้ด้วยการประคบร้อนหรือประคบเย็นบริเวณเต้านม หลีกเลี่ยงความวิตกกังวล จำกัดเครื่องดื่มคาเฟอีนในปริมาณที่พอดี หรือรับประทานยาแก้ปวด เช่น ยาพาราเซตามอลอย่างไรก็ตาม หากอาการรุนแรงมากขึ้นหรือเป็นเรื้อรังนานมากกว่า 2-3 สัปดาห์ ควรรีบไปพบแพทย์เพื่อตรวจรักษาครับ